rejauldu/bengali-wikipedia huggingface dataset:
সুরেশ ওবেরয় (জন্মঃ ১৭ ডিসেম্বর ১৯৪৬) ভারতের একজন চলচ্চিত্র অভিনেতা। তিনি হিন্দি চলচ্চিত্র অভিনেতা বিবেক ওবেরয়ের পিতা। তার জন্ম বর্তমান পাকিস্তানের বেলুচিস্তান প্রদেশে হয়েছিলো, তিনি ১৯৮৭ সালে জাতীয় চলচ্চিত্র পুরস্কার (ভারত) পেয়েছিলেন সেরা পার্শ্ব-অভিনেতা বিষয়শ্রেণীতে। প্রাথমিকভাবে তিনি বেতারে কাজ করতেন, এরপর স্বল্পকাল মডেলিং করে চলচ্চিত্রে অভিনয়ের সুযোগ পেয়ে গিয়েছিলেন তিনি, ১৯৮০ এবং ১৯৯০-এর দশকের হিন্দি চলচ্চিত্রে তিনি ছিলেন একজন পরিচিত মুখ। পূর্ব জীবন এখনকার পাকিস্তানের কোয়েটা (বেলুচিস্তান প্রদেশ) তে সুরেশ ১৯৪৬ সালে জন্মগ্রহণ করেন, তার বাবার নাম ছিলো স্বরূপ এবং মার নাম ছিলো কর্তার। ভারত বিভাজনের পর সুরেশের বাবামারা চার ছেলেমেয়ে সহ প্রথমে গুজরাত প্রদেশে আসেন এবং পরে অন্ধ্র প্রদেশ রাজ্যে স্থায়ী হন। হায়দ্রাবাদের সেন্ট জর্জেস গ্রামার স্কুলে সুরেশ তার পড়াশোনা শুরু করেছিলেন। সুরেশ বেতারে কাজ নেবার আগে ওষুধের দোকানদারীও করতেন।  কর্মজীবন ১৯৭০-এর দশকের শুরুর দিকে সুরেশ বেতার নাটক এবং মঞ্চ নাটকে অভিনয়ের সুযোগ পান, ভারতীয় চলচ্চিত্র ও দূরদর্শন সংস্থান এ তিনি যোগ দেন প্রশিক্ষণার্থী হিসেবে। প্রশিক্ষণরত অবস্থায় তার তামিলনাড়ু প্রদেশ যশোধরা নামের এক নারীর সঙ্গে দেখা হয়, যশোধরা সুরেশকে বিয়ের প্রস্তাব দিলে সুরেশ রাজী হন এবং ১৯৭৪ সালে তারা বিয়ে করেন, চেন্নাই (তখন মাদ্রাজ শহর) এ। ১৯৭৫ সালে বিবেক ওবেরয় জন্মগ্রহণ করেন এবং সুরেশ-যশোধরা বম্বেতে চলে যান।  মডেলিং এবং বেতার অনুষ্ঠান বেতার নাটকে কাজ করার অভিজ্ঞতার কারণে সুরেশ টেলিভিশন বিজ্ঞাপনে অভিনয়ের প্রস্তাব পেয়ে গিয়েছিলেন, তিনি চারমিনা সিগারেট এবং লাইফবয় সাবানের বিজ্ঞাপনে কাজ করেছিলেন। বলিউড ১৯৭৭ সালের শেষ দিকে তিনি 'জীবন মুক্ত' নামের একটি অপরিচিত চলচ্চিত্র প্রথম অভিনয় করেছিলেন। ১৯৮০ সালে মুক্তিপ্রাপ্ত চলচ্চিত্র 'এক বার ফির'তে তিনি মুখ্য ভূমিকায় অভিনয় করেছিলেন, যদিও চলচ্চিত্রটি সফলতা অর্জন করতে পেরেছিলোনা।  ১৯৯০-এর দশকের চলচ্চিত্র রাজা হিন্দুস্তানী ছিলো সুরেশ অভিনীত অন্যতম গুরুত্বপূর্ণ চলচ্চিত্র। তথ্যসূত্র  বহিঃসংযোগ  বিষয়শ্রেণী:১৯৪৬-এ জন্ম বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় কণ্ঠাভিনেতা বিষয়শ্রেণী:কোয়েটার ব্যক্তি বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
ইতিহাস    ঘটনাবলী   ১৯৫০ইং - নেসেট কর্তৃক জেরুজালেমকে ইসরাইলের রাজধানী ঘোষণা।  ১৯৬৭ইং - সাবেক সোভিয়েত ইউনিয়ন ও আইভরি কোস্টের মধ্যেকার কূটনৈতিক সম্পর্ক স্থাপন।  ১৯৬৮ইং - নিজ জলসীমায় গোয়েন্দাগিরির অভিযোগে উত্তর কোরিয়া কর্তৃক ইউএসএস পিউব্লো (এজিইআর-২) জাহাজ আটক।  ১৯৯৭ইং - মার্কিন যুক্তরাষ্ট্রের ১ম নারী হিসেবে মেডেলিন অলব্রাইট সেক্রেটারী অব স্ট্যাট নিযুক্ত হন।  ২০০২ইং - পাকিস্তানের করাচীতে সাংবাদিক ড্যানিয়েল পার্ল অপহৃত হন এবং পরবর্তীতে নিহত হন।   জন্ম   ১৮৬২ইং - ডেভিড হিলবার্ট, জার্মান গণিতবিদ।  ১৮৯৭ইং - নেতাজি সুভাষচন্দ্র বসু, ভারতের স্বাধীনতা আন্দোলনের অন্যতম নেতা ও আজাদ হিন্দ ফৌজের সর্বাধিনায়ক।  ১৮৯৮ইং - সের্গে আইজেনস্টাইন, সোভিয়েত চলচ্চিত্র পরিচালক এবং চলচ্চিত্র তাত্ত্বিক।  ১৯৪২ইং - রাজ্জাক, বাংলাদেশের প্রখ্যাত চলচ্চিত্র অভিনেতা ও পরিচালক।  ১৯৪৭ইং - মেঘবতী সুকর্ণপুত্রী, ইন্দোনেশিয়ার ৫ম প্রেসিডেন্ট।  ১৯৫২ইং - ওমর হেনরী, দক্ষিণ আফ্রিকান ক্রিকেটার।  ১৯৭১ইং - এডাম প্যারোরে, নিউজিল্যাণ্ডের উইকেটরক্ষক (ক্রিকেট)।  ১৯৭৭ইং - কমল হীর, পাঞ্জাবী গায়ক ও সংগীতশিল্পী।  ১৯৮৪ইং - আর্‌ইয়েন রবেন, ওলন্দাজ ফুটবল খেলোয়াড়।   মৃত্যু   ১৯০৯ইং - নবীনচন্দ্র সেন, বাংলা সাহিত্যের একজন কবি।  ১৯৮৯ইং - সালভাদর দালি স্পেনীয় চিত্রকর।  ২০১২ইং - অমল বোস, বাংলাদেশের চলচ্চিত্র জগতের একজন অভিনেতা।   ছুটি ও অন্যান্য   নেতাজি জয়ন্তী (ভারতের পশ্চিমবঙ্গ, ত্রিপুরা, অস্ম ও ওডিশা রাজ্য)   বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
কেষ্টপুর বা কৃষ্ণপুর হল বিধাননগর পৌরসংস্থার অন্তর্গত একটি অঞ্চল। এটি কাজী নজরুল ইসলাম সরণি বা ভিআইপি রোডের পাশে ও কেষ্টপুর খাল সংলগ্ন এলাকা নিয়ে এই জনপথটি গড়ে উঠেছে। এখান থেকে নেতাজি সুভাষচন্দ্র বসু আন্তর্জাতিক বিমানবন্দর মাত্র ৭ কিলোমিটার দূরত্বে অবস্থিত। এটি ভিআইপি রোড-এর একটি ব্যস্ত এলাকা। এই অঞ্চলটির অবস্থান খুবই গুরুত্বপূর্ণ কারণ এখান থেকে সামান্য দূরত্বে নবদিগন্ত ইন্ডাস্ট্রিয়াল টাউনশিপ, রাজারহাট, নিউ টাউনের মতো কলকাতার গুরুত্বপূর্ণ অঞ্চলগুলোর অবস্থান।  যোগাযোগ কেষ্টপুর থেকে বারাসত, রাজারহাট, দমদম, হাওড়া ও বৃহত্তর কলকাতার বিভিন্ন এলাকার সঙ্গে বাস যোগাযোগ রয়েছে। এখান থেকে সরকারী বা বেসরকারী উভয় বাস এবং এসি বাস পরিসেবা চালু আছে। এছাড়া স্বল্প দূরত্বের জন্য এখানে অটোরিক্সা ও টোটো পরিসেবা ব্যবস্থা আছে।  মেট্রো রেল ২০১৬ সালের রেল বাজেটে কলকাতা মেট্রোর পূর্ব-পশ্চিম মেট্রো করিডরের বর্ধিত পথে কেষ্টপুর যুক্ত হতে চলেছে।  তথ্যসূত্র  বহিঃসংযোগ  বিষয়শ্রেণী:বিধাননগরের পাড়া বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
জেমস নিকোলাস গ্রে, বা জিম গ্রে (জন্ম ১৯৪৪, সমূদ্রে নিখোঁজ জানুয়ারি ২৮, ২০০৭) একজন মার্কিন কম্পিউটার বিজ্ঞানী। তিনি ১৯৯৮ সালে ডাটাবেইজ ও ট্রান্স্যাকশন প্রসেসিং এ অবদানের জন্য টুরিং পুরস্কার লাভ করেছিলেন।   জীবনী  জিম গ্রে ইউনিভার্সিটি অফ ক্যালিফোর্নিয়া অ্যাট বার্কলে থেকে প্রকৌশল গণিতবিদ্যায় (গণিত ও পরিসংখ্যান) ১৯৬৬ সালে স্নাতক, এবং ১৯৬৯ সালে কম্পিউটার বিজ্ঞানে পিএইচডি ডিগ্রি লাভ করেন। তিনি ছিলেন বার্কলে'র কম্পিউটার বিজ্ঞান বিভাগের প্রদত্ত প্রথম ডক্টরেট ডিগ্রির অধিকারী।  জিম গ্রে গবেষক ও সফটওয়ার নির্মাতা হিসাবে বিভিন্ন প্রতিষ্ঠানে কাজ করেন। এর মধ্যে রয়েছে আইবিএম, ট্যান্ডেম কম্পিউটার, এবং ডিজিটাল ইকুইপমেন্ট কর্পোরেশন। তিনি ১৯৯৫ সাল হতে মাইক্রোসফট রিসার্চের টেকনিকাল ফেলো হিসাবে কাজ করছিলেন। জিম গ্রে বেশ কিছু উল্লেখযোগ্য ডাটাবেইজ ও ট্রান্সাকশন প্রসেসিং সিস্টেম এর উপরে কাজ করেছেন। এর মধ্যে রয়েছে আইবিএম এর সিস্টেম আর (System R), মাইক্রোসফটের টেরাসার্ভার ও স্কাইসার্ভার। তার সবচেয়ে উল্লেখযোগ্য অবদানের মধ্যে রয়েছে ডাটাবেইজের মাল্টিপল গ্র্যানুলারিটি লকিং, দুই ধাপের ট্রান্সাকশন, এবং ডাটা কিউব অপারেটর। তিনি ভার্চুয়াল আর্থ তৈরীতে সহায়তা করেন।An Interview with Jim Gray  June 2003, Interviewed by David A. PattersonInterview with Jim Gray  by Marianne Winslett, for ACM SIGMOD Record, March 2003 as part of Distinguished Database ProfilesInterview on MSDN Channel 9, Behind the Code, March 3, 2006Interview  by Mark Whitehorn for The Register 30 May 2006   সমূদ্রে অন্তর্ধান  ২০০৭ সালের জানুয়ারি ২৮ তারিখে জিম গ্রে তার মৃত মায়ের অস্থিভষ্ম সাগরে ছড়িয়ে দেয়ার জন্য সানফ্রান্সিস্কোর কাছের ফারালোন দ্বীপের অদূরে সমূদ্রে নিজের ৪০-ফুট দীর্ঘ ইয়টে করে একাকী সমূদ্রযাত্রায় রওনা হন, কিন্তু এর পরে তার আর কোনো খোঁজ পাওয়া যায়নি। চার দিন ধরে মার্কিন উপকূলরক্ষীবাহিনী বিমান, হেলিকপ্টার ও নৌকার মাধ্যমে উদ্ধার কার্য চালিয়েও তার বা নৌকাটির কোন হদিস বের করতে ব্যর্থ হয়।    বই   Transaction Processing: Concepts and Techniques (with Andreas Reuter) (1993)   The Benchmark Handbook: For Database and Transaction Processing Systems (1993)    তথ্যসূত্র    বহিঃসংযোগ   Gray's Microsoft Research home page  Video Behind the Code on ResearchChannel, interviewed by Barbara Fox, 2005  Tribute by Mark Whitehorn for The Register April 30, 2007  বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:ইউনিভার্সিটি অব ক্যালিফোর্নিয়া, বার্কলের শিক্ষার্থী বিষয়শ্রেণী:১৯৪৪-এ জন্ম বিষয়শ্রেণী:২০০৭-এ মৃত্যু বিষয়শ্রেণী:টুরিং পুরস্কার বিজয়ী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:সমুদ্রে হারিয়ে যাওয়া ব্যক্তি বিষয়শ্রেণী:ক্যালিফোর্নিয়ার বিজ্ঞানী
thumb|তোসিয়া মালামুদের তৈরি আলবার্ট আইনস্টাইনের আবক্ষ মূর্তি। তোসিয়া মালামুদ (মার্চ ১৭, ১৯২৩ – জুলাই ১৬, ২০০৮) ইউক্রেনীয় বংশোদ্ভূত একজন মেক্সিকান ভাস্কর ছিলেন।  শৈল্পিকতা স্কুল চলাকালীন এবং তার পরেই তার কাজ তার শিক্ষকদের দ্বারা প্রভাবিত হয়েছিল, বিশেষ করে ফার্নান্দো অর্টিজ মনাস্টেরিও এবং ইগনাসিও আসুনসোলো যার মধ্যে রক্ষণশীল এবং উদারনৈতিক উভয় উপাদান ছিল। স্নাতক হওয়ার পর, তিনি মেক্সিকান মুর‌্যালবাদ আন্দোলন এবং এর জাতীয়তাবাদে আগ্রহী ছিলেন না যা সেই সময়ে প্রভাবশালী ছিল, বরং তিনি আরও আন্তর্জাতিক দৃষ্টিভঙ্গি পছন্দ করেছিলেন।   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:২০০৮-এ মৃত্যু বিষয়শ্রেণী:ইউক্রেনীয় নারী ভাস্কর বিষয়শ্রেণী:২০শ শতাব্দীর ভাস্কর বিষয়শ্রেণী:ইউক্রেনীয় ভাস্কর বিষয়শ্রেণী:মেক্সিকান নারী ভাস্কর বিষয়শ্রেণী:ইহুদি ভাস্কর বিষয়শ্রেণী:২০শ শতাব্দীর মেক্সিকান ভাস্কর
রাজাপুর থানা বাংলাদেশের ঝালকাঠি জেলার রাজাপুর উপজেলার একটি থানা।    প্রতিষ্ঠাকাল    প্রশাসনিক এলাকাসমূহ  রাজাপুর উপজেলার ৬টি ইউনিয়নের প্রশাসনিক কার্যক্রম রাজাপুর থানার অধীন।  ইউনিয়নসমূহ:  ১নং সাতুরিয়া  ২নং শুক্তাগড়  ৩নং রাজাপুর  ৪নং গালুয়া  ৫নং বড়ইয়া  ৬নং মঠবাড়ী   আরও দেখুন   রাজাপুর উপজেলা  ঝালকাঠি জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:ঝালকাঠি জেলার থানা বিষয়শ্রেণী:রাজাপুর উপজেলা
থাম্ব|হাকা চিন রীতিনীতির উপর বই হাকা চিন ভাষা পূর্ব ভারত, মিয়ানমার ও বাংলাদেশে প্রচলিত একটি তিব্বতি-বর্মী ভাষা যাতে প্রায় সাড়ে চার লক্ষ লোক কথা বলে। Hakha-China, Ethnologue, 1983, 1991, 1996, 2000, access date August 9, 2008 এদের মধ্যে ২ হাজার জোখুয়া ভাষা এবং ৬০ হাজার লাই ভাষাভাষী লোককেও গণনায় ধরা হয়েছে।  হাকা চিনের তরুণ বক্তাদের মধ্যে সাক্ষরতার হার বেশি। ভাষাটি লাতিন লিপিতে লেখা হয়। ১৯৮০ ও ১৯৯০-এর দশকে ভাষাটিতে বাইবেল অনুবাদ করা হয়। ভাষাটির তিনটি উপভাষা আছে --- ক্লাংক্লাং, জোখুয়া এবং শোনশে।   সহায়ক গ্রন্থপঞ্জি   Bedell, George. 1997. "Causatives and clause union in Lai (Chin)."  তথ্যসূত্র  বিষয়শ্রেণী:ভারতের ভাষা বিষয়শ্রেণী:মায়নমারের ভাষা বিষয়শ্রেণী:বাংলাদেশের ভাষা বিষয়শ্রেণী:তিব্বতি-বর্মী ভাষা বিষয়শ্রেণী:মিজোরামের ভাষা বিষয়শ্রেণী:মিয়ানমারের ভাষা
কালাং () হল সিঙ্গাপুরের কেন্দ্রীয় অঞ্চলে অবস্থিত একটি পরিকল্পনা এলাকা এবং আবাসিক অঞ্চল। এই অঞ্চলটি ৯.১৭ বর্গকিলোমিটার এলাকা জুড়ে অবস্থিত। এই অঞ্চলটি সিঙ্গাপুরের দীর্ঘতম নদী কালাং নদীর চারপাশে অবস্থিত। এটি সম্ভবত পুরাতন সিঙ্গাপুর ইন্ডোর স্টেডিয়াম এবং জাতীয় স্টেডিয়ামের অবস্থানের জন্য, সেইসাথে নতুন সিঙ্গাপুর স্পোর্টস হাবের জন্য সবচেয়ে বেশি পরিচিত। এখানেই সিঙ্গাপুরের প্রথম বিমানবন্দর কালাং বিমানবন্দর অবস্থিত।  তথ্যসূত্র  উৎস ভিক্টর আর স্যাভেজ, ব্রেন্ডা এস এ ইয়োহ (২০০৩), টপোনিমিক্স – এ স্টাডি অফ সিঙ্গাপুর স্ট্রীট নেমস, ইস্টার্ন ইউনিভার্সিটিজ প্রেস,   বহিঃসংযোগ    বিষয়শ্রেণী:সিঙ্গাপুর বিষয়শ্রেণী:মধ্য অঞ্চল, সিঙ্গাপুর বিষয়শ্রেণী:সিঙ্গাপুরের স্থান
পাতালগাঁও () ভারতের ছত্তিসগড় রাজ্যের জশপুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪৬ মিটার (১৭৯১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পাতালগাঁও শহরের জনসংখ্যা হল ১৪,০৫৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে পাতালগাঁও এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
নন্দিত কথাসাহিত্যিক  হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমু এবং একটি রাশিয়ান পরী ২৩তম।  হিমু এবং একটি রাশিয়ান পরী বইটি ২০১১ সালের বইমেলায় প্রথম প্রকাশিত হয়।  চরিত্রসমূহ  হিমু  মাজেদা খালা  এলিতা  তানিজা  এ আলম  খালু সাহেব  ওসি আবুল কালাম  কাদের  ধোঁয়া বাবা  ইছহাক  কাহিনীসংক্ষেপ আরও দেখুন  হুমায়ূন আহমেদ  হুমায়ূন আহমেদের সৃষ্টিকর্ম বহিঃসংযোগ গুডরিড্স এ হিমু এবং একটি রাশিয়ান পরী  তথ্যসূত্র  বিষয়শ্রেণী:২০১১-এর বই বিষয়শ্রেণী:হুমায়ূন আহমেদের উপন্যাস বিষয়শ্রেণী:২১শ শতাব্দীর উপন্যাস‎ বিষয়শ্রেণী:বাংলা ভাষার উপন্যাস বিষয়শ্রেণী:২০১১-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:অন্যপ্রকাশের বই বিষয়শ্রেণী:হিমু সংক্রান্ত উপন্যাস
হালিশহর ইসলামিয়া মহিলা মাদরাসা চট্টগ্রামের হালিশহরে অবস্থিত প্রাচীন কওমি মহিলা মাদরাসা। ১৯৭৭ সালে স্থানীয় সমাজসেবক আলহাজ্ব মজিবুল হকের উদ্যোগে এবং মাওলানা আব্দুল মালেক হালিমের পরামর্শে প্রতিষ্ঠিত এই প্রতিষ্ঠানটি নারী শিক্ষার প্রসার ও ইসলামি শিক্ষার লক্ষ্যে কাজ করে আসছে। মাদরাসাটি বেফাকুল মাদারিসিল আরাবিয়া বাংলাদেশ এবং আল হাইআতুল উলয়া লিল জামিআতিল কওমিয়া বাংলাদেশ বোর্ডের অন্তর্ভুক্ত। প্রতিষ্ঠানটির বর্তমান অধ্যক্ষ মাওলানা মোঃ ইউনুস আলী, যিনি মাদরাসার একাডেমিক ও প্রশাসনিক কার্যক্রম পরিচালনার পাশাপাশি নারী শিক্ষার বিস্তারে গুরুত্বপূর্ণ ভূমিকা পালন করে চলেছেন। তাঁর নেতৃত্বে মাদরাসাটি শিক্ষা, শৃঙ্খলা ও অবকাঠামোগত উন্নয়নে উল্লেখযোগ্য অগ্রগতি অর্জন করেছে।   হালিশহরের মারকাযুর রাশাদ মাদরাসায় তরবিয়তি সম্মেলনে অধ্যক্ষ মাওলানা মোঃ ইউনুস আলী- OurIslam24, ২০ জানুয়ারি ২০২২     শিক্ষা পদ্ধতি  হালিশহর ইসলামিয়া মহিলা মাদরাসায় ইসলামি শিক্ষার প্রাথমিক স্তর থেকে শুরু করে সর্বোচ্চ স্তর পর্যন্ত শিক্ষা দেয়া হয়।মাদ্রাসায় নিম্নোক্ত বিভাগ সমূহে পাঠদান করা হয়।  প্রাথমিক শিক্ষা বিভাগ  মাধ্যমিক শিক্ষা বিভাগ  উচ্চ মাধ্যমিক শিক্ষা বিভাগ  তাফসির বিভাগ  হাদীস বিভাগ  ফিকাহ বিভাগ  মান্তিক বিভাগ  তাজউইদ বিভাগ  আরবি ও বাংলা সাহিত্যের বিভাগ শিক্ষা কাঠামো ও স্বীকৃতি প্রতিষ্ঠার শুরু থেকেই মাদরাসাটি কওমি শিক্ষার মূলধারার সঙ্গে সম্পৃক্ত থেকে আধুনিক ও প্রামাণ্য ইসলামি শিক্ষা প্রদান করে আসছে। বর্তমানে এটি বেফাকুল মাদারিসিল আরাবিয়া বাংলাদেশ এবং আল হাইআতুল উলয়া লিল জামিআতিল কওমিয়া বাংলাদেশ-এর অধিভুক্ত একটি স্বীকৃত প্রতিষ্ঠান। এর ফলে শিক্ষার্থীরা দাওরায়ে হাদীস (তাকমীল ফিল হাদীস)-সহ উচ্চতর কওমি ডিগ্রিতে শিক্ষালাভের সুযোগ পেয়ে থাকে, যা সরকারের স্বীকৃতি অনুযায়ী স্নাতকোত্তর সমমান।    লক্ষ্য ও উদ্দেশ্য  প্রতিষ্ঠানটির মূল লক্ষ্য হলো:  ইসলামি নীতিনিষ্ঠ নারীকেন্দ্রিক শিক্ষার প্রসার ঘটানো  চরিত্রবান, আদর্শ, এবং দ্বীনদার নারী গড়ে তোলা  সমাজে নারীর ইতিবাচক ভূমিকা নিশ্চিত করা  নারীদের কোরআন-সুন্নাহভিত্তিক জীবন গঠনে সহায়তা করা।   একাডেমিক সাফল্য হালিশহর ইসলামিয়া মহিলা মাদরাসা বরাবরই বেফাকুল মাদারিসিল আরাবিয়া বাংলাদেশ এবং আল হাইআতুল উলয়ার অধীনে অনুষ্ঠিত বোর্ড পরীক্ষাসমূহে উল্লেখযোগ্য ফলাফল অর্জন করে আসছে। বিশেষ করে দাওরায়ে হাদীস এবং তাকমীল পর্যায়ে ছাত্রীরা প্রতি বছর মেধাতালিকায় স্থান অর্জন করে থাকে। ধারাবাহিক ফলাফলের এই সাফল্য প্রতিষ্ঠানটির একাডেমিক মান ও পাঠদানের দক্ষতা প্রতিফলিত করে।    আরও দেখুন   বাংলাদেশের কওমি মাদ্রাসার তালিকা   উৎস   বিষয়শ্রেণী:চট্টগ্রাম জেলার কওমি মাদ্রাসা  বিষয়শ্রেণী:বাংলাদেশের মাদ্রাসা  বিষয়শ্রেণী:দেওবন্দি শিক্ষাপ্রতিষ্ঠান  বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়  বিষয়শ্রেণী:বাংলাদেশের ইসলামি বিশ্ববিদ্যালয় ও মহাবিদ্যালয় বিষয়শ্রেণী:শিক্ষাপ্রতিষ্ঠান বিষয়শ্রেণী:মাদ্রাসা বিষয়শ্রেণী:কওমি মাদ্রাসা বিষয়শ্রেণী:মহিলা মাদরাসা
প্রশান্ত দেববর্মা (জন্ম ১৩ জানুয়ারি ১৯৭৬) একজন ভারতীয় রাজনীতিবিদ এবং ত্রিপুরা বিধানসভার একজন বিধায়ক। তিনি ইন্ডিজেনাস পিপলস্ ফ্রন্ট অফ ত্রিপুরা (আইপিএফটি) দল থেকে ২০১৮ ত্রিপুরা বিধানসভা নির্বাচনে রামচন্দ্রঘাট (বিধানসভা কেন্দ্র) থেকে নির্বাচিত হন।    প্রাথমিক জীবন  দেববর্মা ১৯৭৬ সালের ১৩ জানুয়ারি নীল মোহন দেববর্মার কাছে জন্মগ্রহণ করেন।   রাজনৈতিক জীবন  তিনি ২০১৮ ত্রিপুরা বিধানসভা নির্বাচনে সিপিআইএম প্রার্থী পদ্ম কুমার দেববর্মার  সঙ্গে প্রতিদ্বন্দ্বিতা করেছিলেন এবং ৪,২৩৫ ভোটের ব্যবধানে জয়ী হন। তিনি ৫৬.২২% ভোট পেয়ে ত্রিপুরা বিধানসভায় নির্বাচিত হন।   তথ্যসূত্র   বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ত্রিপুরার রাজনীতিবিদ বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:ইন্ডিজেনাস পিপলস ফ্রন্ট অফ ত্রিপুরার রাজনীতিবিদ
থাম্ব|হ্যা ঠিক আছে  বাসনা () হলো আচরণগত প্রবণতা বা কর্মের ছাপ যা ব্যক্তির বর্তমান আচরণকে প্রভাবিত করে। এটি ভারতীয় দর্শনের প্রযুক্তিগত শব্দ, বিশেষ করে যোগ, সেইসাথে বৌদ্ধ দর্শন ও অদ্বৈত বেদান্ত।  বাসনা আক্ষরিক অর্থ 'ইচ্ছা' বা 'আকাঙ্ক্ষা', কিন্তু অদ্বৈতে ব্যবহৃত হয় একজনের প্রকৃতিতে অবচেতন বা সুপ্ত প্রবণতা অর্থে।   সাহিত্য  অদ্বৈত বেদান্ত দৃষ্টিকোণ থেকে লেখা, ওয়েট এডওয়ার্ড ডি বোনো দ্বারা প্রস্তাবিত মডেলকে বোঝায়:  টীকা  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:অদ্বৈত বেদান্ত বিষয়শ্রেণী:অভ্যাস বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:থেরবাদ
ভারতে স্কাউটিং এবং গাইডিং একটি দীর্ঘ ইতিহাস রয়েছে।   সংস্থাগুলো  ভারতে স্কাউট এবং গাইড আন্দোলনের দ্বারা পরিবেশিত হয়:   ভারত স্কাউটস অ্যান্ড গাইডস (বিএসজি), ওয়ার্ল্ড অ্যাসোসিয়েশন অফ গার্ল গাইডস অ্যান্ড গার্ল স্কাউটস এবং ওয়ার্ল্ড অর্গানাইজেশন অফ দ্য স্কাউট মুভমেন্টের সদস্য। বিএসজি-এর জাতীয় সদর দপ্তর ভারত সরকার কর্তৃক স্বীকৃত।  নয়াদিল্লিতে গ্রিন স্কাউটের গ্লোবাল মুভমেন্ট  স্কাউটস/গাইডস অর্গানাইজেশন, প্যান-ইন্ডিয়ান সংগঠন, ভারত সরকার কর্তৃক স্বীকৃত, প্রায় ১.৫ মিলিয়ন স্কাউট এবং গাইড  ফেডারেশন অফ ইন্ডিয়া ফর স্পোর্টস, স্কাউটিং এবং এডুকেশন, ওয়ার্ল্ড ফেডারেশন অফ ইন্ডিপেন্ডেন্ট স্কাউটসের সদস্য  হিন্দুস্তান স্কাউটস অ্যান্ড গাইডস অ্যাসোসিয়েশন, ওয়ার্ল্ড ফেডারেশন অফ ইন্ডিপেন্ডেন্ট স্কাউটসের সদস্য, ১৯২৮ সালে প্রতিষ্ঠিত; রাষ্ট্রীয় স্বয়ংসেবক সংঘের সাথে যুক্ত    অল ইন্ডিয়া বয় স্কাউটস অ্যাসোসিয়েশন  স্কাউটস/গাইডস, ইন্ডিয়া অর্গানাইজেশন, ২০১৭ সালে প্রতিষ্ঠিত   ভারতীয় স্কাউট এবং গাইড ফেলোশিপ  ইন্ডিয়ান স্কাউট এবং গাইড ফেলোশিপ হল ভারতের প্রাপ্তবয়স্কদের একটি স্বেচ্ছাসেবী অরাজনৈতিক সমাজসেবা সংস্থা যারা একসময় তাদের ছোট বেলায় স্কাউট বা গাইড ছিলেন বা যারা সক্রিয় আন্দোলনের নেতা ছিলেন বা যারা সক্রিয় আন্দোলনকে সমর্থন করতে চান। তাদের সম্পদ বা সেবার মনোভাব নিয়ে।  ফেলোশিপটি ১৯৫৯ সালে প্রতিষ্ঠিত হয়েছিল এবং ব্রাসেলস, বেলজিয়ামে অবস্থিত আন্তর্জাতিক স্কাউট এবং গাইড ফেলোশিপের সাথে অনুমোদিত। ভারতীয় ফেলোশিপের ভারতের অনেক রাজ্যে রাজ্য শাখা, জেলা ইউনিট এবং গিল্ড রয়েছে।  ফেলোশিপ সক্রিয় আন্দোলনের সাথে সমস্ত স্তরে ঘনিষ্ঠ সম্পর্ক বজায় রাখে এবং ভারত স্কাউটস এবং গাইডের জাতীয় সদর দফতর এবং ভারতের মাধ্যমে এর রাজ্য ও জেলা শাখাগুলির সাথে সম্পর্ক বজায় রাখে। ফেলোশিপ জাতীয় গুরুত্ব সাংগঠনিক শ্রেষ্ঠত্ব এবং ব্যক্তিগত উন্নয়নের বিষয়ে সেমিনার এবং সিম্পোজিয়ামের আয়োজন করে। সদস্যরা স্কাউট ও গাইড এবং অন্যান্য সহকর্মী সদস্যদের সাথে হাতে হাত মিলিয়ে কাজ করতে পছন্দ করে এবং বিশেষ দিন এবং অনুষ্ঠানে সেবামূলক কার্যক্রম সংগঠিত করতে সহায়তা করে। এই কর্মকাণ্ডগুলো সমাজের পাশাপাশি অল্পবয়সী ছেলে-মেয়েদের সেবা করার জন্য।   ভারতে আন্তর্জাতিক স্কাউটিং ইউনিট  এছাড়াও নতুন দিল্লিতে বয় স্কাউটস অফ আমেরিকার মাধ্যমে একটি কাব স্কাউট প্যাক এবং একটি পুরানো বিএসএ স্কাউট ট্রুপ রয়েছে, যা বয় স্কাউটস অফ আমেরিকার ফার ইস্ট কাউন্সিলের সাথে যুক্ত, যা বিশ্বজুড়ে ইউনিটগুলোকে সমর্থন করে।   তথ্যসূত্র    বহিঃসংযোগ    অল ইন্ডিয়া বয় স্কাউটস অ্যাসোসিয়েশন  স্কাউটস/গাইড সংস্থা   হিন্দুস্তান স্কাউটস অ্যান্ড গাইডস অ্যাসোসিয়েশন  বিষয়শ্রেণী:ভারতে স্কাউটিং এবং গাইডিং
কালীহাতি আর. এস. সরকারি পাইলট উচ্চ বিদ্যালয় কালিহাতী উপজেলায় অবস্থিত একটি সরকারি মাধ্যমিক শিক্ষা প্রতিষ্ঠান।   ইতিহাস  ১৯১৫ সালে ১৫ জানুয়ারি বিদ্যালয়টি প্রতিষ্ঠিত হয়। এরপর তৎকালীন সরকার থেকে স্মীকৃতি ও পাঠদানের অনুমতি পায় ১৯১৭ সালের একই দিনে। এরপর ১৯৯৮ সালে একই দিনে প্রথম এমপিওভুক্ত হয়। তারপর ২৪ সেপ্টেম্বর ২০১৮ সালে বিদ্যালয়টি জাতীকরণ হয় এবং ২০২৪ সালে ৬ মার্চ এডহক ভিত্তিতে বিদ্যালয়ের ৩১ জন শিক্ষক ও ৮জন কর্মচারীর এমপিও বাতিল ও সরকারি ভাতাদির অর্ন্তভুক্ত করে নিয়োগ প্রদান করা হয়।   শিক্ষা কার্যক্রম  বিদ্যালয়টিতে ৬ষ্ঠ থেকে দশম শ্রেণি পর্যন্ত পাঠদান করানো হয়। এখানে সাধারণ শিক্ষাধারার পাশাপাশি কারিগরি শিক্ষাধারায় এবং বাংলা ভাষায় পাঠদান পরিচালিত হয়। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী।   সাধারণ মাধ্যমিক শাখা  ৬ষ্ঠ শ্রেণিতে ভর্তি পরীক্ষার মাধ্যমে ভর্তির পাশাপাশি অন্যান্য শ্রেণিতে পরীক্ষা দিয়ে ভর্তির সুযোগ রয়েছে এই বিদ্যালয়টিতে। ৯ম-১০ম শ্রেণিতেও বিজ্ঞান, মানবিক ও ব্যবসায় শিক্ষা বিভাগ চালু আছে বিদ্যালয়টিতে।   কারিগরি শাখা  শুধুমাত্র ৯ম ও ১০ শ্রেণিতে একটি কারিগরি শাখা রয়েছে। এখানে উত্তীর্ণ শিক্ষার্থীরা এসএসসি (ভোকেশনাল) সনদ প্রাপ্ত হয়। এখানে চারটি ট্রেডে পড়াশোনার সুযোগ রয়েছে। সেগুলো হলো: জেনারেল মেকানিক্স, বিল্ডিং মেইনটেন্যান্স, জেনারেল ইলেকট্রিক্যাল, কম্পিউটার অপারেশন।   অবকাঠামো  বিদ্যালয়টির মোট আয়তন ৩৬৫ শতাংশ। এর ১১০ শতাংশ জুড়ে রয়েছে একটি খেলার মাঠ। ১০০ শতাংশের মধ্যে একটি দোতলা পাকা ভবন রয়েছে।   সহ-শিক্ষা কার্যক্রম    স্কাউটিং ও গার্ল গাইডিং  বিতর্ক প্রতিযোগিতা  বিশ্বসাহিত্য কেন্দ্র   তথ্যসূত্র   বিষয়শ্রেণী:১৯১৫-এ ব্রিটিশ ভারতে প্রতিষ্ঠিত
ড. হামিদ খান আছকজাই ( ; ) বেলুচিস্তানের রাজনীতিবিদ যিনি পাখতুনখোয়া মিলি আওয়ামী পার্টির  (পিকেএমএপি) সাথে যুক্ত। তিনি পশতুন জাতীয়তাবাদী নেতা আবদুল সামাদ খান আছকজাইয়ের ছেলে।  তার বড় ভাই মুহাম্মদ খান আছকজাই বেলুচিস্তানের বর্তমান গভর্নর এবং অন্য বড় ভাই মাহমুদ খান আছকজাই একজন প্রবীণ রাজনীতিবিদ এবং পিকেএমএপির নেতা।    জন্ম ও প্রাথমিক জীবন    রাজনৈতিক ও কর্মজীবন  ১৯৯৩ সালের সাধারণ নির্বাচনে হামিদ খান আছাকজাই এনএ -১৯৮ নির্বাচনী এলাকা থেকে পাকিস্তানের জাতীয় পরিষদের সদস্য নির্বাচিত হয়েছিলেন।  পরে তিনি ১৯৯৯ সালে বেলুচিস্তানের প্রাদেশিক পরিষদের সদস্যও হন।   তার ভাতিজা আবদুল মাজেদ খান আছকজাই একজন রাজনীতিবিদ, তিনি ২০০২ থেকে ২০০৭ সাল পর্যন্ত বেলুচিস্তানের প্রাদেশিক পরিষদের সদস্য হিসাবে দায়িত্ব পালন করছেন এবং ২০১৩ সালের সাধারণ নির্বাচনে পুনরায় প্রাদেশিক পরিষদের নির্বাচনী এলাকা পিবি -১৩ থেকে এমপিএ নির্বাচিত হয়েছিলেন।    আরও দেখুন    তথ্যসূত্র    বহিঃসংযোগ   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশতু ব্যক্তি বিষয়শ্রেণী:পশতুনখোয়া মিলি আওয়ামী পার্টির রাজনীতিবিদ বিষয়শ্রেণী:জীবিত ব্যক্তি
আনা-মারিয়া আলেক্সান্দ্রি (; জন্ম: ১৫ সেপ্টেম্বর ১৯৯৭) হলেন একজন অস্ট্রীয় সমলয় সাঁতারু, যিনি অস্ট্রিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  আলেক্সান্দ্রি অস্ট্রিয়ার হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আনা-মারিয়া আলেক্সান্দ্রি ১৯৯৭ সালের ১৫ই সেপ্টেম্বর তারিখে গ্রিসের অ্যাথেন্সে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  আলেক্সান্দ্রি অস্ট্রিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ইরিনি-মারিনা আলেক্সান্দ্রির সাথে অস্ট্রিয়ার দ্বৈত হিসেবে মহিলাদের দ্বৈত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৬৭.২৫৩৩ এবং ফ্রি রুটিনে ২৮৮.৪১৪৫ পয়েন্ট অর্জন করেছিলেন, যার ফলে সর্বমোট ৫৫৫.৬৬৭৮ পয়েন্ট নিয়ে তারা ৪র্থ স্থান অধিকার করেছেন।   তথ্যসূত্র    বহিঃসংযোগ      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রীয় নারী সাঁতারু বিষয়শ্রেণী:অস্ট্রীয় সমলয় সাঁতারু বিষয়শ্রেণী:অস্ট্রিয়ার অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:গ্রিক সমলয় সাঁতারু বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:২০১৫ ইউরোপিয়ান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:অস্ট্রিয়ার নাগরিকীকৃত নাগরিক
মির্জাপুর শাহী মসজিদ পঞ্চগড় জেলার আটোয়ারী উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। এটি আটোয়ারী উপজেলার মির্জাপুর নামক গ্রামে অবস্থিত বলে এর নামকরণ করা হয়েছে মির্জাপুর শাহী মসজিদ।   ইতিহাস মসজিদের শিলালিপি ঘেঁটে প্রত্নতত্ত্ববিদগণ ধারণা করেন মির্জাপুর শাহী মসজিদটি ১৬৫৬ সালে নির্মাণ করা হয়েছে। তবে মসজিদটি কে নির্মাণ করেছেন এটি নিয়ে ঐতিহাসিক মতপার্থক্য রয়েছে। কেউ কেউ মনে করেন, মালিক উদ্দিন নামে মির্জাপুর গ্রামেরই এক ব্যক্তি মসজিদটি নির্মাণ করেন। এই মালিক উদ্দিন মির্জাপুর গ্রামও প্রতিষ্ঠা করেন বলে জনশ্রুতি রয়েছে। আবার কেউ কেউ মনে করেন, দোস্ত মোহাম্মদ নামে জনৈক ব্যক্তি মসজিদটির নির্মাণ কাজ শেষ করেন। তবে প্রত্নতত্ত্ববিদগণ ধারণা করেন, মুঘল শাসক শাহ সুজার শাসনামলে মসজিদটি নির্মাণ করা হয়েছিলো।  অবকাঠামো মির্জাপুর শাহী মসজিদটির দৈর্ঘ্য ৪০ ফুট ও প্রস্থ ২৫ ফুট। মসজিদটির সামনের দেওয়ালে চিত্রাঙ্কন ও বিভিন্ন কারুকার্য রয়েছে যেগুলো একটি অপরটি থেকে আলাদা। মসজিদটিতে একই সারিতে তিনটি গম্বুজ রয়েছে। প্রতিটি গম্বুজের কোণায় একটি করে মিনার রয়েছে। মসজিদটিতে ফারসি ভাষার একটি শিলালিপি রয়েছে যেটা থেকেই ধারণা করা হয় এটি মুঘল আমলে নির্মিত হয়েছিল।  কিংবদন্তি অনুসারে, একটি ভূমিকম্পে মসজিদটির কিছু অংশ ভেঙ্গে যায় এবং ইরান থেকে মসজিদটি সংস্কারের জন্য লোক নিয়ে আসা হয়।  চিত্রশালা  আরও দেখুন  বাংলাদেশের মসজিদের তালিকা  রংপুর বিভাগের মসজিদের তালিকা তথ্যসূত্র  বিষয়শ্রেণী:পঞ্চগড় জেলার দর্শনীয় স্থান বিষয়শ্রেণী:পঞ্চগড় জেলার প্রত্নতাত্ত্বিক স্থাপনা বিষয়শ্রেণী:পঞ্চগড় জেলার মসজিদ বিষয়শ্রেণী:১৬৬৫-এ প্রতিষ্ঠিত
বাংলাদেশের  প্যারালিম্পিকে অভিষেক হয় এথেন্সে অনুষ্ঠিত ২০০৪ গ্রীষ্মকালীন প্যারালিম্পিকে অংশগ্রহণের মাধ্যমে। অভিষেক প্যারালিম্পিকে বাংলাদেশের একমাত্র প্রতিনিধি এথলেট মকসুদ মকসুদ ছেলেদের ৪০০ মিটার (টি৪৬)-এ অংশগ্রহণ করেন কিন্তু হিটে সবচেয়ে বেশি সময় নিয়ে প্রতিযোগিতা থেকে ছিটকে পড়েন। ২০০৮ গ্রীষ্মকালীন প্যারালিম্পিকে বাংলাদেশের প্রতিনিধিত্ব করেন দৃষ্টি প্রতিবন্ধী আব্দুল কাদের সুমন, তিনি ছেলেদের ১০০ মিটার (টি১২) এ অংশগ্রহণ করেন এবং হিটে ধীরগতির রেকর্ড ১৬.৬৩ সেকেন্ড সময় নিয়ে প্রতিযোগিতা থেকে বাদ পড়েন।প্যারালিম্পিকে বাংলাদেশ (ইংরেজি ভাষায়), আন্তর্জাতিক প্যারালিম্পিক কমিটি  বাংলাদেশ কখনো শীতকালীন প্যারালিম্পিকে অংশগ্রহণ করেনি।   প্যারালিম্পিকে বাংলাদেশের সম্পূর্ণ ফলাফল  নামপ্রতিযোগিতাখেলাইভেন্টসময়র‌্যাঙ্ক মকসুদ মকসুদ ২০০৪ এথেন্সঅ্যাথলেটিকস্‌৪০০ মিটার - পুরুষ (টি৪৬)১:১৫:৯০৫ জনের হিটে ৫ম (সর্বশেষ)  অগ্রসর হতে পারেননিআব্দুল কাদের সুমন ২০০৮ বেইজিংঅ্যাথলেটিকস্‌ ১০০ মিটার - পুরুষ (টি১২) ১৬:৬৩ ৪ জনের হিটে ৪র্থ (সর্বশেষ) অগ্রসর হতে পারেননি সর্বশেষ   আরও পড়ুন   অলিম্পিকে বাংলাদেশ   তথ্যসূত্র   বিষয়শ্রেণী:প্যারালিম্পিকে বাংলাদেশ বিষয়শ্রেণী:বাংলাদেশে ক্রীড়া